**РАЙОННА ИЗБИРАТЕЛНА КОМИСИЯ ЛОВЕЧ**

ПРОТОКОЛ № 11/ 09 март 2023 г.

от заседание на Районна избирателна комисия Ловеч

Днес 09 март 2023 г. от 17.45 ч. в гр. Ловеч, ул. „Търговска”№ 43, зала 1109, се проведе заседание на РИК Ловеч. На заседанието присъстват членове на комисията както следва:

ПРЕДСЕДАТЕЛ: Валентина Стефанова Недялкова

ЗАМ.-ПРЕДСЕДАТЕЛ: Евгения Асенова Иванова

ЗАМ.-ПРЕДСЕДАТЕЛ: Клара Сашева Баросова

СЕКРЕТАР: Петко Георгиев Петков

ЧЛЕНОВЕ: Иван Донев Арабаджиев

Анна Дочева Михайлова

Ивелина Георгиева Иванова

Мария Бончева Йорданова

Севдие Шефкат Кулаалиева

Зюлейха Мустафова Терзиева

Мариана Михайлова Иванова

Присъстват 11 от общо 13 члена на Комисията.Отсъстват Росица Дилянов Димитрова и Любен Иванов Раев. Всички членове са уведомени по телефона. Публикувано е и съобщение на интернет страницата на РИК Ловеч за датата и часа на заседанието, публикуван е и проект на дневен ред.

Присъстват повече от половината членове, поради което на основание чл. 70, ал. 3 от Изборния кодекс е налице необходимия кворум и РИК Ловеч може да започне своята работа.

Заседанието на РИК Ловеч бе открито от Председателя, който оповести следния проект на дневен ред:

1. Одобряване на графичния файл с образец на бюлетината и тиража на бюлетините в изборите за народни представители насрочени на 02 април 2023 г.;
2. Промени в състава на секционни избирателни комисии в изборите за народни представители на 02 април 2023 г.;
3. Определяне на секция на първия етаж (партер) в сгради с повече от един етаж, в които има секции и на горни етажи, за гласуване на избиратели с увредено зрение или със затруднения в придвижването в изборите за народни представители на 02 април 2023 г.;
4. Разни.

Председателят подложи на гласуване така обявения проект на дневен ред. Бе проведено гласуване и с 11 гласа „За“ (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Ивелина Георгиева Иванова; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”,на основание чл. 72, ал. 1, т. 1 от Изборния кодекс, Районна избирателна комисия Ловеч прие обявения дневен ред.

**Точка първа:**

Съгласно Решение № 1644-НС от 13.02.2023 г. на ЦИК, районна избирателна комисия следва да извърши преглед и одобряване на графичния файл с предпечатен образец на бюлетината за Единадесети изборен район – Ловешки. Едновременно с одобряването на графичния файл следва да се одобри и тиража на бюлетините.

Председателят направи предложение, което бе подложено на гласуване. Бе проведено гласуване и с 11 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Ивелина Георгиева Иванова; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 1, чл. 209, ал. 1 от Изборния кодекс и Решение № 1644-НС от 13.02.2023 г. на Централна избирателна комисия, Районна избирателна комисия Ловеч

**Р Е Ш И :**

ОДОБРЯВА графичния файл с образец на бюлетината в изборите за народни представители насрочени на 02 април 2023 г. Образецът на бюлетината се публикува след изрично решение на ЦИК съгласно т. 7 от Решение № 1644-НС от 13.02.2023 г. на ЦИК.

ОДОБРЯВА тираж на бюлетините в изборите за народни представители насрочени на 02 април 2023 г. в Единадесети изборен район Ловешки – 117 000 броя.

Настоящото решение подлежи на обжалване пред Централната избирателна комисия в срок до три дни от обявяването му.

Образецът на бюлетина се разпечата и се подписа саморъчно от всички присъстващи членове на РИК Ловеч като се изписаха и имената на членовете. Отбеляза се датата и часът на одобряването на образеца на бюлетината : 09.03.2023 г. – 17:55ч.

**Точка втора:**

Постъпило е Предложение с вх. № 87/06.03.2023 г., 11.15 ч., от Красимира Маринова Дренчева като упълномощен представител на ПП „ВЪЗРАЖДАНЕ. Иска се извършване на промени в състава на СИК с № 111700007, като на мястото на Стефко Георгиев Вълев – зам. председател, да бъде назначен Кунчо Анастасов Игнатов. РИК Ловеч установи, че Стефко Георгиев Вълев е регистриран като кандидат за народен представител под № 7 в кандидатската листа на КП „НЕУТРАЛНА БЪЛГАРИЯ“ с Решение № 42-НС от 27.02.2023 г. на РИК Ловеч. Съгласно чл. 96 във връзка с чл. 66, ал. 1, т. 1 от ИК член на секционна избирателна комисия не може да бъде кандидат за съответния вид избор, поради което е налице несъвместимост за заемане на длъжността по отношение на предложеното от партията лице.

Председателят направи предложение, което бе подложено на гласуване. Бе проведено гласуване и с 11 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Ивелина Георгиева Иванова; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 4 и т. 5 от Изборния кодекс и Решение № 1683-НС/16.02.2023 г. на Централна избирателна комисия, Районна избирателна комисия Ловеч

**Р Е Ш И :**

**В СИК № 111700007 – с. Крушуна**

ОСВОБОЖДАВА Стефко Георгиев Вълев с ЕГН \*\*\* - като зам. председател и анулира издаденото му удостоверение.

НАЗНАЧАВА за зам.председател Кунчо Анастасов Игнатов с ЕГН \*\*\*.

Настоящото решение подлежи на обжалване пред Централната избирателна комисия в срок до три дни от обявяването му.

**Точка трета:**

1. Постъпило е Писмо с вх. № 92/09.03.2023 г. на г-жа Корнелия Маринова – кмет на Община Ловеч. Уведомява, че са образувани избирателни секции, разположени на различни етажи в сгради с повече от един етаж. Избирателните секции, разположени на първи етаж и с най-малък брой избиратели, които следва да бъдат определени за гласуване на избиратели с увредено зрение или със затруднения в придвижването са както следва: избирателна секция № 111800001; № 111800033; № 111800090; № 111800094.

Председателят направи предложение, което бе подложено на гласуване. Бе проведено гласуване и с 11 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Ивелина Георгиева Иванова; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 1 във връзка с чл. 10, ал. 1 от Изборния кодекс и т. 1 от Решение № 1701-НС от 23.02.2023 г. на Централна избирателна комисия, Районна избирателна комисия Ловеч

**Р Е Ш И :**

ОПРЕДЕЛЯ секции на първия етаж (партер) в сгради с повече от един етаж, в които има секции и на горни етажи, за гласуване на избиратели с увредено зрение или със затруднения в придвижването на територията на Община Ловеч в изборите за народни представители на 02 април 2023 г., както следва:

1.Избирателна секция с № 111800001, находяща се в гр. Ловеч, кв. „Вароша“, ул. „Васил Левски“ № 36, ОУ „Панайот Пипков“ стая № 4;

2.Избирателна секция с № 111800033, находяща се в гр. Ловеч, кв. „Гозница“, ул. „Бачо Киро“№ 5, ОУ „Св. св. Кирил и Методий" – игротека;

3.Избирателна секция с № 111800090, находяща се в гр. Ловеч, ул. „Райна Княгиня“№ 1Б – Професионална гимназия по ветеринарна медицина – 1 етаж, стая 107;

4.Избирателна секция с № 111800094, находяща се в гр. Ловеч, ул. „Търговска“№ 80 - ОУ „Христо Никифоров"-малък физкултурен салон, партер.

Настоящото решение подлежи на обжалване пред Централната избирателна комисия в срок до три дни от обявяването му.

2. Постъпило е Писмо с вх. № 91 от 09.03.2023 г. с приложена Заповед № 37 от 06.02.2023 г. от д-р Мадлена Бояджиева - кмет на Община Тетевен. Видно от заповедта на територията на общината са образувани избирателни секции в сгради с повече от един етаж, разположени на различни етажи от сградите. Посочва и кои от избирателните секции са обособени за гласуване на избиратели с увредено зрение или със затруднения в придвижването.

Председателят направи предложение, което бе подложено на гласуване. Бе проведено гласуване и с 11 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Ивелина Георгиева Иванова; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 1 във връзка с чл. 10, ал. 1 от Изборния кодекс и т. 1 от Решение № 1701-НС от 23.02.2023 г. на Централна избирателна комисия, Районна избирателна комисия Ловеч

**Р Е Ш И :**

ОПРЕДЕЛЯ секция на първия етаж (партер) в сгради с повече от един етаж, в които има секции и на горни етажи, за гласуване на избиратели с увредено зрение или със затруднения в придвижването на територията на Община Тетевен в изборите за народни представители на 02 април 2023 г., както следва:

1.Избирателна секция с № 113300024, разположена в гр. Тетевен, ул. „Христо Ботев“ №12 - спортен център – първи етаж.

2.Избирателна секция с № 113300027, разположена в гр. Тетевен, ул. „Полк. Орлов“№ 3 – клуб на пенсионера – първи етаж.

Настоящото решение подлежи на обжалване пред Централната избирателна комисия в срок до три дни от обявяването му.

3. Постъпило е Писмо с вх. № 86 от 08.03.2023 г. от г-жа Цветелина Калчева – Секретар на Община Троян. Уведомява, че на територията на общината са образувани избирателни секции в сгради с повече от един етаж, разположени на различни етажи, както следва: в сградата на ОУ „Иван Хаджийски“ гр. Троян избирателни секции на първи етаж с № 113400007; № 113400008 и № 113400009, като с най-малък брой избиратели по избирателен списък е последната, а на втори етаж в същата сграда са разположени избирателни секции с № 113400006, № 113400013 и № 113400014.

В гр. Троян, в сградата на Народно читалище „Борци за свобода“, кв. „Василевски“ са разположени избирателни секции № 113400002 и № 113400076 като първата е разположена на първия етаж.

Председателят направи предложение, което бе подложено на гласуване. Бе проведено гласуване и с 11 гласа „За” (Валентина Стефанова Недялкова; Евгения Асенова Иванова; Клара Сашева Баросова; Петко Георгиев Петков; Иван Донев Арабаджиев; Анна Дочева Михайлова; Ивелина Георгиева Иванова; Мария Бончева Йорданова; Севдие Шефкат Кулаалиева; Зюлейха Мустафова Терзиева; Мариана Михайлова Иванова) и 0 „Против”, на основание чл. 72, ал. 1, т. 1 във връзка с чл. 10, ал. 1 от Изборния кодекс и т. 1 от Решение № 1701-НС от 23.02.2023 г. на Централна избирателна комисия, Районна избирателна комисия Ловеч

**Р Е Ш И :**

ОПРЕДЕЛЯ секция на първия етаж (партер) в сгради с повече от един етаж, в които има секции и на горни етажи, за гласуване на избиратели с увредено зрение или със затруднения в придвижването на територията на Община Троян в изборите за народни представители на 02 април 2023 г., както следва:

1.Избирателна секция с № 113400009, разположена в гр. Троян, ОУ „Иван Хаджийски", 1 етаж.

2.Избирателна секция с № 113400002, разположена в гр. Троян, в сградата на Народно читалище „Борци за свобода“, кв. „Василевски“-първи етаж.

Настоящото решение подлежи на обжалване пред Централната избирателна комисия в срок до три дни от обявяването му.

След изчерпване на дневния ред заседанието бе закрито в 18.00 часа.

ПРЕДСЕДАТЕЛ:

/Валентина Недялкова/

СЕКРЕТАР:

/Петко Петков/